கேள்வி: லூயிஜி கொமொல்லோ பற்றி நீங்கள் என்ன அறிந்துள்ளீர்கள்?
பதில்: படிமம்:Luigicomollochieri.JPG படிமம்:Luigicomollotomba1.JPG லூயிஜி கோமோலோ அல்லது லூயிஸ் கோமோலோ (7 ஏப்ரல் 1817–2 ஏப்ரல் 1839) எனபவர் தூரின் ஊயர்மறைமாவட்டத்தின் கியேரி அருட்பணியாளர் பயிற்சியகத்தில் பயின்றுவந்த குருமட மாணவர் ஆவார். அக்காலத்தில் புனித ஜான் போஸ்கோ நெருங்கிய நண்பராக இவர் விளங்கினார். புனித போஸ்கோவால் எழுதப்பட்ட முதல் புத்தகம் கோமோலோவின் வாழ்க்கை வரலாறு ஆகும்.
கேள்வி: லூயிஜி கொமொல்லோ - இறப்பும் தோற்றமும் பற்றி நீங்கள் என்ன அறிந்துள்ளீர்கள்?
பதில்: போஸ்கோவின் நினைவுக் குறிப்புகளின்படி, கோமோலோ தனது மரணம் நிகழும் ஒரு வருடத்திற்கு முன்பே அதை முன்னறிவித்திருந்தார். 1837 ஏப்ரல் 2 ஆம் தேதி அதிகாலை 2:00 மணியளவில், நீண்ட நோய்வாய்ப்பட்டிருந்த லூயிஜி கோமோலோ, தனது 22-ஆம் அகவையில் இறந்தார். மறுநாள் மாலையில் அருகிலுள்ள புனித பிலிப் ஆலயத்தில் இவர் அடக்கம் செய்யப்பட்டார். அன்றிரவு, போஸ்கோ இருபதுக்கும் மேற்பட்ட உடன் பயிலும் குருமட மாணவர்கள் தங்கியிருந்த அரையில் படுக்கைக்குச் சென்றார். தனக்கு அளிக்கப்பட்ட வாக்குறுதி அன்று இரவு நிறைவேறும் என்று தான் உறுதியாக நம்பியதாகக் கூறுகிறார். போஸ்கோவின் கூற்றுப்படி, இரவு சுமார் 11:30 மணியளவில் தாழ்வாரத்தில் ஒரு இரைச்சல் சத்தம் கேட்டது. பல குதிரைகள் பூட்டிய வண்டி ஒன்று இவர்கள் தங்கியிருந்த அறை வாசலை நோக்கி வருவது போல் அந்த சத்தம் இருந்தது. இடி முழக்கம் போல இருந்த அதன் ஒலியில் முழு அறையும் அதிர்ந்தது. மாணவர்கள் பயத்தில் படுக்கையில் இருந்து கீழே விழுந்து பயத்தால் ஒன்றுகூடினர். பின்னர், இந்த இரைச்சல்களுக்கு நடுவே, கோமோலோவின் குரல் தெளிவாகக் கேட்டது. மூன்று முறை இவர் மிகத் தெளிவாக "போஸ்கோ, நான் மீட்படைந்து விட்டேன்." என்று கூறினார். எல்லோரும் அந்தச் சத்தத்தைக் கேட்டார்கள்; சிலர் அதன் பொருளை உணராமல் குரலை மட்டும் அடையாளம் கண்டுகொண்டனர்; மற்றவர்கள் போஸ்கோவைப் போலவே அதைப் புரிந்துகொண்டனர். தனது வாழ்க்கையில் முதல் முறையாகப் பய உணர்வு தன்னை மேற்கொண்டதாக போஸ்கோ தனது நினைவுக் குறிப்புகளில் பதிவு செய்துள்ளார். இந்த நிகழ்வின் விளைவாக வந்த பயமும் திகிலும் போஸ்கோவை நோய்வாய்ப்படுத்தி படுத்த படுக்கை ஆகும் அளவுக்கு இருந்தது.
கேள்வி: லூயிஜி கொமொல்லோ - இறப்பிற்கு பிறகு பற்றி தகவல் சொல்.
பதில்: குருமட அதிபர் திருஅவை அதிகாரிகளிடமிருந்து சிறப்பு அனுமதிப் பெற்று லூயிஜியை துரின் கியேரியில் உள்ள குருமடத்தின் அருகிலுள்ள புனித பிலிப் தேவாலயத்திற்கு உள்ளே அடக்கம் செய்தார். சின்சானோவில் கோமோல்லோவின் நினைவாக ஒரு கல்லறை அமைக்கப்பட்டது, மேலும் இவரது உடல் கியேரி குருமடத்தின் சிற்றாலயப் பலிபீடத்தின் கீழ் வைக்கப்பட்டுள்ளது. இவரது வாழ்க்கை முறையினால் ஈர்க்கப்பட்ட பல குருமட மாணவர்கள் இவர் மீது தனிப்பட்ட பக்தி கொன்டிருந்தனர். இவரது கல்லறையை தோழர்கள் பலர், திருப்பண்டம் எடுக்கும் முயற்சியில் சேதப்படுத்தினர். இது கத்தோலிக்க திருச்சபையில் புனிதர் பட்டமளிப்புக்கான நடவடிக்கைகளைத் தொடங்க தடையானது. கியேயரி நகராட்சி மன்றம், கோமோல்லோவும் போஸ்கோவும் படித்த முன்னாள் குருமட அறைகளை பார்வையாளர்களுக்கு திறக்கும் வகையில் அருங்காட்சியகம் ஒன்றை அமைத்துள்ளது.